
Al Sinjoro Anton: Grabowski, Prezidanto de 
la Pola Esperantista Societo, kiel signon de 
vera admiro por la subtila artismo en Liaj 
poeziaj verkoj, tiun ĉi modestan laboron kun 
profunda respekto kaj sindono dediĉas 


La Tradukinto. 


Antaŭparolo. 


Ĉu agi, ĉu suferi?“—Kreinton imagu 
Ka kiel Li samtempe suferu kaj agu 
Adam Mickiewicz. 


Adam Mickiewicz, Juljusz Slowacki kaj 
Zygmunt Krasinski—jen estas tri plej grandaj 
polaj poetoj de la romantika epoko. — Adam 
“Mickiewicz kreis tiun epokon en la pola iite- 
raturo, li ankaŭ okupas inter ili la unuan lok- 
on. Ne nur per siaj senmortaj verkoj literatur- 
aj, sed ankaŭ per sia patrioteca agado, nobla 
nerompebla karaktero kaj altidea propagando 
ĝenerala li akiris specialan amon ĉe siaj sam- 
nacianoj kaj ŝaton ĉe la fremduloj. 

A. Mickiewicz naskiĝis en Novogrodek (de 
Minska gubernio, Litovejo“) en j. 1799. Li studisj 
matematikon kajjfilologion en la Vilna pola uni- 
versitato dum la plej brila periodo de ĝia ekzist- 
ado. Post kelkaj jaroj da deviga loĝado en 
Rusejo (en Petersburgo kaj Moskvo) li forveturis 


*) Car oni lastatempe intencas en nia Akademio 
evi demandon pri la uzado de „ej“ anstataŭ „uj“ en 
la nomoj de landoj, mi intence en ĉi tiu Antaŭparolo 
uzas paralele la ambaŭ formojn, por doni eblon al la 
esperantistaro kompari ilin sur la sama ekzemplo kaj 
elekti la pli ĝustan, aŭ, eble,toleri la ambaŭ manierojn. 

eksterlanden en la jaro 1829-a. Vojaĝinte tra 
Germanujo, Italejo, Svisujo kaj Francejo, li ek- 
loĝis en Parizo, kie li baldaŭ okupis la katedron 
de slavaj literaturoj en „College de France“. 
Liaj lekcioj iufoje pli similis inspiritan improvi- 
zacion de poeto, ol prelegon de profesoro kal 
ofte ne eestis sufiĉe vasta aŭlo, por enteni la 
entuziasmigitan aŭskultantaron. Mickiewicz mul- 
te agis kiel patrioto. Precipe en la lastaj jar- 
oj de sia vivo, kvazaŭ antaŭsentante baldaŭan 
morton, li disvolvis energian, ne nur patriotec- 
an, sed ankaŭ ĝenerale idean propagandon: li 
forlasis la katedron en „College de France“ 
kaj vojaĝadis tra Francujo, Svisejo, Italujo, pre- 
dikante ĉie „kie estas oreloj por aŭskulti“ ide- 
ojn de libereco, amo kaj fratiĝo. Sed la pasia 
alvoko de l poeto ne trovis eĥon; ne multaj 
troviĝis, kiuj lin komprenis; li tamen ne ĉesis 
labori: ĉie li semis novajn pensojn kaj noblajn 
¡deojn, certa, ke iam ili ĝermos por la bono de 
lia nacio kaj de la homaro... Enfine, elĉerpite 
de troa laborado, li mortis 1855-an en Konstan- 
tinoplo, kiam li venis Turkejon kun politika misio. 
Altruisto en la vivo, Mickiewicz estis an- 
kaŭ altruisto en siaj verkoj. Mi ne intencas 
tie êi nomi ilin ĉiujn, ĉar mankas loko, por ilin 
priparoli, kaj solaj titoloj me multe klar- 
iĝus; mi volas nur diri kelke da vortoj pri 
„Dziady“ („Festo de mortintoj“), kies III-a par- 
to enhavas la „Improvizacion“. 

„ Dziady“—estas dramo, konsistanta el kvar 
partoj, en kiu la poeto Cu alegorie, Cu per buso 
de ila ĉefa heroo pentras la staton de sia ani- 
mo en diversaj epokoj de sia vivo. Komence 
estis skribitaj la l-a, Il-a kaj IV-a partoj de 'P 
«dramo; en ili la poeto fermis kvazaŭ en ĉerko la 
historion de siaj personaj ambicioj kaj celadoj, 
de siaj koraj bataloj kaj suferoj, por instrui la 
“homojn, por averti la korojn amantajn... La H-a 
«parto estis skribita poste, kiam Mickiewicz, est- 
ante en Drezdeno, travivis gravan internan 
ŝanĝon: antaŭe iom egoisto, li nun fariĝas al- 
itruisto, preta meti (Ĉion sur la altaron de la 
patrujo, kies feliĉo sole indas liajn penojn kaj 
oferojn; similan ŝanĝon travivas ankaŭ en la Ill-a 
“parto de „Dziady“ la heroo de 1” dramo. 

La kulminacian punkton de tiu nobla ŝan- 
ĝo prezentas la „Improvizacio“—monologo, kiu 
laŭ streĉiteco kaj eksploda forto de la sento 
apenaŭ havas ion al si egalan en la tutmonda 
'poezio. 

Jen kion skribas pri ĝi Artur Gorski en 
sia altvalora libro pri Mickiewicz „Monsalvat“. 

„Kreis ĝin („Improvizacion“) la patoso, kos- 
ma forto de |’ animo, kiu starigas ĝin inter sen- 
mezuro kaj momento, ĉe sojlo de objektoj sen- 
nomaj. 

„Kreis ĝin la patoso, kaj potencajn flugilojn 
donis malĝojo kaj sufero super fortoj. 

„Jen pro kio—tiu frenezeca, fulmotondra 

strio de l'gpenso, zigzaga, subita, ŝirita, en le- 
onaj eksaltoj, en diskuro de |’ ŝtonoj, pafitaj 
per interna eksplodo, — kaj samtempe — ĉi tiu 
potenca, transvorta, orgena ritmo de |’ „Impro- 
vizacio“, frapanta kiel maro je I’ bordoj. 

„Kvankam kreis ĝin momento de I’ no- 
bla pronacia doloro, ĝi estas tamen antaŭ ĉio— 
kalkulo inter mondo kaj „transmondo“, inter 
kreaĵo kaj kreinto, kiam homo ekstaras sur la la- 
sta ŝtupo de l' kreaĵo kaj vokas silentan Abis- 
mon al respondo“. 

Mi elektis por esperanta traduko nome la 
„Improvizacion“, ĉar, memstara en si mem kaj 
estante vera perlo de poezio, ĝi samtempe plej 
bone karakterizas la individuecon de Mickie- 
wicz, kiu, eble, ne estas sufiĉe konata al la es- 
perantistaro. Enfine, tiu- ĉi modesta laboro 
montru ankoraŭ unu fojon pli la taŭgecon de 
nia Fundamenta Esperanto por poezio. Lingvo, 
kiu estas kapabla esprimi tiel streĉitajn sentojn 
kaj pentri tiel grandiozajn bildojn poeziajn kiel 
en la „Improvizacio“ — timas neniajn konkur- 
antojn! 

En prilaborado de I’ traduko mi multe 
ŝuldas al S-ro A. Grabowski, kiu ne ŝparis si- 
ajn spertajn kaj klerajn konsilojn en fiksado de 
la definitiva teksto. Estu do mia agrabla devo 
korege lin tie ĉi danki pro lia sindonema helpo. 


sr OĴradukin to. 


Rimarko: La traduko de 1’ Improvizacio kon- 
servas la ritmon de l'originalo, kiu plejparte est- 
as skribita per 15-silabaj aleksandrinoj; la unua 
7-silaba parto de l” verso (ĝis la cezuro) kon- 
sistas el du troĥeoj (— O, — ©) kaj unu am- 
fibraño (Vo — ©), kiu povas stari sur unua, 
dua aŭ tria loko; la dua, 6-silaba parto de l 
verso konsistas aŭ el tri troĥeoj, aŭ el du am- 
fibraĥoj. Antaŭ la cezuro staras ĉiam neak- 
centita silabo. Do, la ritmo de l aleksandrin- 
oj prezentas sin jene: 

Or ررم‎ © Em ON IE aie O A eO, 
= (ro Uso, | aŭ 
— EI O FON On ger Duelo 

La malplisilabaj versoj konsistas aü nur el 
troheoj, aŭ nur el amfibrañoj, aŭ el kombino 
de la ambaŭ ritmoj. Dum (legado oni devas 
akcenti la vortojn same kiel. en prozo. 

\ ' 
SA e 1 


Akto l-a, Sceno 11-a. 


Noktomezo. Mallibereja kamero lum- 
igita per kandelo. Sur litaĵo duonkuŝas ju- 
na politika kaptito Konrago. Ĵus foriris 
liaj kamaradoj (ankaŭ arestitoj), fortimigite 
per alproksimiĝanta patrolo. Ago okaz- 
as en Vilno (ĉefurbo de Litovujo) dum reg- 
ado de Nikolao I-a, caro de Rusujo. 


Improvizacio. 


KONRADO =) (sola). 


Soleco—For de homoj—ne por ili kanto! 
Ĉu homo mian kanton entute komprenos, 
De 1’ spirito radiojn per okul’ eltenos? 

Por homoj—vane langon kaj voĉon lacigi: 


*) Konrado estas Mickiewicz mem, kiu en 1823 j. 
de Vilna guberniestro Novosilcev estis arestita pro a- 
partenado al la pola memkleriga societo de t.n. „Fi- 
laretoj“. 

Car lango trompas voĉon, voĉo penson trompas; 
Rapide flugas penso, ĝis vortoj ĝin rompas; 
Vortoj penson ensorbas, tremas super penso 
Kiel la tero super glutita rivero. 
Kiu profundon ĝian laŭ tremo de I’ tero, 

Aŭ la direkton divenos? 


Ardas sent' en animo, kaj fluas, rapidas, 
Kiel sango en vejnoj profundaj pasia; 
Kiom da sango homoj en frunt' mia vidas, 
Tiom da sent’ rimarkos en kantado mia 


Kanto mia, vi, stelo trans limo mondara! 
Tera okul' kuranto, post vi elsendite, 
Eĉ per vitraj flugiloj science armite, 
Fine haltos ĉe via laktvojo astrara, 
Konjektos ĝin esti sunoj, 
Sed ne kalkulos ilin, blindigite. 


Al vi, kant,—ne bezonaj de homoj oreloj; 
Fluu en anim' interne, 
Brilu sur altaj' eterne, 

Kiel torent' subtera kaj ĉielaj steloj. 

Vi Dio, vi naturo! estu nun aiidantoj! — 
Vin indas la muziko, indas vin la kantoj. 
Mi—majstro! 
Mi, majstr’, etendas manojn! 

Etendas ĝis ĉieloj, metas sur la steloj, 
Same kiel sur vitraj harmonikaj klavoj. 
Jen per malrapida, jen per mov’ subita 
Mi turnas la stelaron per forto spirita. 
La sferoj ludas: fluas milion’ da tonoj, 
La tonoj ĉiuj vibras, sed en miliono 
Mi kreis ĉiun, scias mi pri ĉiu tono; 

Mi jen arigas ilin, agordas, disigas, 
En brilarkojn, akordojn kaj strofojn kunligas, 
Disverŝas en milsonoj kaj en fulmaj zonoj. — 


Demetis mi la manojn 
Kaj levis ilin super randoj de l” mondaro 
Tuj de la harmoniko ekhaltis klavaro. 
Mem mi kantas, aŭdas la kantadon 
Longan, daŭriĝan, kiel de ventoj bruadon; 
Ĝi penetras tra homara gento, 
Plende ĝemas, tondre bruas, 
Dum jarcentoj mute fluas; 

Kaj ĉiu sono ludas, ardas en ĝi sento; 
Mi ĝin havas en okul’, orelo, 
Kiel venton. dum ond’ plaŭdas, 
Mi laŭ fajfo flugon aiidas, 
Kaj ĝin vidas en nebul-mantelo. 


Dion, naturon indas ĉi tia kantado! 
Kant’ potenca, kant-kreado; 
Tia kanto—fort’, braveco. 
Tia kanto—senmorteco! 
Mi sentas senmortecon, senmortecon kreas, 
Kio pli granda Vin, Dio, obeas? 
Jen, kiel mi la pensojn el mi mem eligas, 
En la vortojn enkorpigas; 
lli flugas, disŝutiĝas, 
Rulas tra ĉiel', ariĝas, 
Brilas, ludas kaj foriĝas; 
Jam forestas, sed mi sentas 
llin ĉiujn kaj admiras, 
Al ilia ĉarm’ sopiras 
Kaj la movojn antaŭdiras. 
Mi vin amas, idoj miaj! 
Pensoj miaj! steloj miaj! 
Sentoj miaj! uraganoj! 

Mi staras, kiel patro inter la infanoj, 
Vi ĉiuj—miaj! 


Mi tredas vin, ĉiuj poetoj, 
Kaj saĝuloj, kaj profetoj, 
Kiujn mond' admiris vasta. 
Se inter la spiritaj idoj migrus ili, 
Se ili ĉiujn laŭdojn kaj ĉiujn aplaŭdojn 
Aŭdus, sentus kaj ilin kiel justaj kredus, 
Kaj gloron sian ĝis momento lasta 
Radie sur laŭr-kronoj siaj lasus brili,— 
Kun tutsonar’ de l famo kaj de I’ laür’ ornamo, 
Dum tiom da jarcentoj, gentoj arigita, 
Ne sentus ili propran feliĉon kaj povon, 
Kiel mi ilin sentas dum ĉi-nokt' medita, 
Kantante en mi mem, 
Kantante por mi mem. 
Jes—mi estas sentema, fortega kaj klera. — 
Neniam tiel ardis en mi la spirito — 
De mia fort'—nun krizo, nun—mia zenito, 
Nun mi scios, ĉu forta mi, ĉu nur—fiera; 
Nun—de mia sort' ordono, 
Nun streĉos mi plej forte brakojn de l' spirito 

Nun—momento de Samsono, 
Kiam meditis, blinda kaptit', ¿e l' kolono. 


Sen korpo, jam spirito, mi nur plumojn prenas; 
Libera, sen baroj, 

Mi forflugos el stelaj kaj planedaj aroj 

Tien, kie Kreinto kaj Natur' limtenas. 


Mi havas du flugilojn; jen ili, sufiĉos; 
Etendos mi de l' okcidento 
llin ĝis la oriento, 
Estonton per maldekstra, per dekstra pasinton 
Frapos, kaj Vin atingos per radi' de l' sento, 
Kaj penetros de Via koro labirinton. 
Vi, kiun oni kredas sentema, Kreinto! 
Jen mi, mi venis; vidu, kia forto mia: 
Ĝis ĉi tie atingas flugilo radia!— 
Mi tamen estas homo,—sur ter’ korpo mia; 


' Mi amis tie—hejme restis kor’ pasia. — 


Sed tiu amo mia, la amo surtera, 
Ne ekhaltis sur unu persono mizera, 
Kiel sur roza flor' la papilio: 

Nek sur unu jarcento, unu familio. $ 
Mi amas tut-nacion! brake ĉirkaŭprenas 
De l' pasint’ kaj estonto ĉiujn idojn ĝiajn, 
Ĉi-tie, ĉe la brusto mi ĝin tenas 
Kiel amik’, amanto, edzo, kiel patro; 
Mi ĝin volas feliciĝi, 
Tut-mondon per ĝi mirigi. 
Ne havas mi rimedon: ĝin akiri venas, 
Havante la tutpovon, per penso armitan, 
Per penso, kiu fulmojn el ĉielo ŝiris, 
Post la planedoj migris, mondleĝojn akiris; 
Mi havas pli: la Forton, ne de |’ hom’ donitan 
Tiun sentemon, kiu en si mem nur lumas 
Kiel vulkano, iam nur per vortoj fumas. 


La Forton mi ne prenis el arbo Edena, 
De malbono kaj bono el frukto malbena, 
Nek el libroj, rakontadoj, 
Nek ella problem-solvadoj, 
Nek el sorĉaj esploradoj. 
Mi jam forta mondon iris: 
El tie potenco mia, 


Kie fonto de la Via; 

Vi ĝin ankaŭ ne akiris. 
Vi perdi ĝin ne timas,—ankaü mi ne timas 
Ĉu vi donis, ĉu prenis mi,—kie Vi prenas, 
La potencan okulon:—Dum fort’ mia venas, 
Kaj mi vidas nubojn nigrajn, 
Kaj rigardas birdojn migrajn, 
Velantajn perflugile tra densa nebulo, 
Se volas mi,—haltigas ilin per okulo; 
Birdoj kanton trilas plende, 
Sed de mi retenate, ili haltas pende. 
Kometon se rigardas mi per spirit-povo, 
Per okulo fiksate, restas ĝi sen movo. 
Nur sur tero la malfortaj 
Homoj vantaj, sed senmortaj, 
Ne servas min, ne konas, ne konas ambaŭ nin, 
Min kaj Vin. 
Jen, serĉas kontraŭ ili rimedon mi ĉe Vi 
Tie ĉi. 
La povon, kiun havas mi super naturo. 
Mi volas stampi sur homajn animojn; 
Kiel mi birdojn, stelojn regas en lazuro, 
Mi devas regi de homoj intimojn— 
Ne per kant' — neniun nutras, 
Ne per glav? — venkebla glavo, 


Nek scienc’ — rapide putras, 
Per mirakl! — tro laŭta savo. 
Per sento regi volas mi tie, surtere, 
Same kiel Vi regas ĉiam kaj mistere: 
Al mi homoj tuj obeu, 
llin mi feliĉaj faros, 
Sed se ili kontraŭstaros, 
Mortu ili kaj pereu. — 
La homoj estu kiel penso, aro vorta, 
El kiuj, se mi volas, iĝas kant' senmorta; 
Tiel regas Vi laŭ mitoj! 
Pens' mia estas forta, parol' — ne perdita; 
Se donus al mi povon Vi super spiritoj, 
Nacio de mi estus kiel kant' kreita, 
Kaj kreus mi pli grandan eĉ ol Vi mirfaron: 
Ekkantus de l feliĉ’ fanfaron! 


Donu al mi regadon super la animoj! 
Mi malŝatas de |’ mondo konstruon sen forto, 
Kiun homoj kutimas memkontente ĝui, 
Tiel, ke mi ne provis, ĉu per unu vorto 
Mi povus ĝin detrui. 
Sed mi sentas interne, ke se volon mian 


Streĉus mi kaj densigus, tutan radiigus, 

Cent stelojn mi estingus kaj centon bruligus. 

Ĉar estas mi senmorta! — Se la mondon Vian 

Loĝadas senmortuloj, pli altaj ne estas; 

Plej alta — en ĉieloj! Vin trovi nur restas; 

Mi, plej alta el homoj, vane tion penas. 

Ke tamen Vi ekzistas, mi tion divenas. 

Mi vidu Vin kaj sentu Vian fort-posedon; 

Mi volas regi! montru, donu la rimedon. 

Ke ekzistis profetoj potencaj, mi legis 

Kaj kredas, sed mi regas, kion ili regis, 

Mi volas havi povon, kiun vi disponas, 

Ordoni la animojn, kiel Vi ordonas. — 
(longa silentado) 


(kun ironio) 
Silentas Vi, silentas! jes, mi Vin jam konas, 
Scias, kiu Vi estas, kiel Vi ordonas. — 
Mensogas, kiu nomas Vin ama koreco, 
Ĉar Vi estas nur saĝeco. 
Per penso—ne per koro—homoj Vin divenos 
Nur per penso armilojn el man” Via prenos. 
Kiu, esplorante, pesis, 
Nombris, sekcis korpon, teron, 


mi 


E PELA 


Nur al tiu ja sukcesis 

Ŝiri de Vi la misteron; 

Trovos pulvon, mortigilon, 

Trovos bruon, fumon, brilon, 

Kaj por saĝa hom' rajtigon, 

Kaj por malsaĝul' pravigon. 
Al la penso Vi donis de l' mondo ĝuadon, 
Al la koro Vi lasas eternan pentadon. 

Vi donis al mi da vivo momenton, 


Sed plej potencan senton. 
(silentado) 


Kio — sent' mia? 
Ah, nur fajrero! 
Kaj vivo mia? 
Moment -apero! 
Sed tondroj, kiuj morgaú bruos, estas kio? 
Nur fajrero. 
Kio estas la tuta monda historio? 
Moment -apero. 
El kio hom' eliras, la malgranda mondo? 
Nur el fajrero. 
Kaj kio estas morto, fin’ de pensa ondo? 


Moment -apero. 

Kio estis kreinto kun mond’ ne kreita? 
Nur fajrero. 

Kio estos eterna mond' de Li sorbita? 
Moment -apero. 


Nun sen timo 

Sur animo 
Rajdos mi. 
Kuru ĝi! 
For, for! 


Ho dolor'! 
Ni nun konfirmu, 
Flugile ŝirmu 
Lin! 


(post ioma silentado) 


Kiam moment’, fajrero brulas kaj disfluas, 
Ĝi kreas kaj detruas. — 

Brave! ni la momenton daŭrigu, larĝigu, 

Brave! ni la fajreron ardigu, bruligu. 

Jam bone, jes. Ankoraŭ foje mi Vin petas, 

Ankoraŭ mi amike deziron ripetas. — 

Silento? Vi ja luktis kun satan’ persone; 
Mi elvokas Vin ordone. 

Respondu, mi ne unu, kvankam venis sola, 

Sur ter’ ligita kore mi kun ar’ popola; 

Kaj armeo min sekvas, kaj povo surtera; 

Se min ekregos de |’ blasfem’ furoro, 

Pli sange mi batalos, ol Satan” fiera: 

Per saĝo li batalis, skermos mi per koro. 

Mi amis, koro preskaŭ de turmentoj krevis; 

Kiam feliĉon mian Vi de mi forigis, 

Sur propra mia brusto pugnojn mi sangigis, 
llin kontraŭ Vi ne levis. 


Flugilojn mi donos, 

Jam aglon ordonos. 
For, bariloj, — 
Per flugiloj 
Supren! hej! 


Ho, falanta stelo! 
Kio tiras vin 
Al perea celo! 


(post toma silentado) 

En patrujon nun estas mi enkorpigita, 
Animo gia estas de mi englutita, 

Mi kaj patrujo — la samo. 
Mia nom’ — Miliono, ¿ar por milionoj 

Mi amas kaj portas katenojn. 
Patrujon mi rigardas kun la fila amo, 
Kiel patron, plektitan en la radan rondon; 
Mi same la suferon sentas tut-nacian, 

Kiel patrin’ en sino sentas idon sian; 
Suferas mi, frenezas, dum Vi gaje mondon 
Regas, baras, 

Jugon faras, 
Kaj, laŭ diroj, ne eraras! 
Aŭskultu, se ĝi—vero, kion mi korflame 
Kredis, al la mond’ venante, 
Ke Vi amas; se amis Vi, mondon naskante; 

Se al naskito Via nun rilatas ame; 

Se kor’ sentema estis en de I‘ bestoj nombro, 
Kiujn Vi en arkeo el akvaro Siris; — 

Se tiu kor’ — ne monstro, kiu viva spiris 
Okaze, sed neniam plenaĝon akiris; 

Se sent' sub Via rego — ne mensoga ombro, 
Se centmilojn da homoj „savu nin“ kriantajn 
Vi ne rigardas kiel nombrojn sinsekvantajn; 
Se estas am' bezona en la mondo Via 

Kaj ne en kalkulado nur eraro ia... 


Aglo — jam hidro! 

Atake mi iru, 

Okulojn elŝiru! 
Brulo! lum’! 


Tondro, fum! 


De la suna alto 


Komet' eraranta! 

Kie haltos Vi, kuranta? 


Sen halto, sen halto! 


(post toma silentado) 
Silentas Vi! kor mia tute malfermita; 
Donu povon, parteton, eĉ tiom sur tero, 
Kiom per ĝi atingis la homa fiero; 
Per ĝi mi kiom kreus da feliĉ’ revita! 
Ne donos Vi pro l' koro, donu pro l' prudento! 
Mi, unua el tera kaj ĉiela gento, 
Ol Viaj ĉefanĝeloj Vin konas pli bone; 
Mi indas, ke dividu Vi povon duone; — 
Ĉu mi divenis veron? diru! mi ne trompas. 
Vi silentas, ĉar certe forton Vian fidas; 
Sciu: sento bruligos, kion pens' ne rompas; — 
Jen la fajrujo mia — sento; Vi ĝin vidas; 
Mi ĝin arigas, premas, ke ardu pli flame, 
Enbatas en ferkadron de la volo, same 
Kiele ŝargon en fajran kanonon. 


VOĈO. 


Fajron! paf! 


X 


CA OO e 
voĉo. 
Venu sav’! 
Respondu, —aŭ mi pafos kontraŭ la naturo: 
En rubojn se ĝin ne detruos, 
De Via tuta regno spacojn mi ekskuos; 
Ĉar elpafos mi voĉon ĝis lim’ de I’ mondaro, 


Krion, kiun centjaro portos al centjaro: 
Ke Vi ne estas patro de l' mondo, sed — 


voĉo. 


(Konrado ekstaras, ŝanceliĝas kaj falas) 


